
	Vår saksbehandlar
	Vår dato
	Vår referanse

	Hermund Mjelstad – tlf 57 65 51 42
	01.09.2004  
	2004/4628 -5/ 434.11  

	E-post: hm@fm-sf.stat.no
	Dykkar dato
	Dykkar referanse

	
	30.08.2004  
	  


	Sørsida sankelag v/ Nils Lerum  

6876  Skjolden    
	


Søknad om forlenging av fellingsløyve på skadegjerande jerv på Luster sørside - Sørsida Sankelag v/ Nils Lerum

Vi viser til søknad frå Sørsida Sankelag 30.08.04 om forlenga fellingsløyve på skadegjerande jerv.

Den 7.august vart det felt ei tispekvelp på skadefellingsløyve i Årdal kommune i samband med kadaverundersøkingar i fjellområda. Det vart observert ei vaksen tispe med 2 ungar, og den eine vart då felt. Mykje tydar på at det var denne tispa med ungar som har gjort stor skade i området. Normalt vil tispa halde seg innafor eit avgrensa område på sommaren og det er difor å forvente at skadane vil halde fram så lenge det er sau igjen i desse fjellområda.

Regionen Sogn og Fjordane, Hordaland, Rogaland og Vest-Agder fekk tildelt 2 betinga fellingsløyve for jerv, sjå brev frå DN 03.06.2004. Løyva gjeld i perioden 03.06.04 – 15.02.05. Det er ikkje felt jerv andre stader i regionen og det er dermed framleis eit løyve att.

På bakgrunn av skadeomfanget så langt, skadepotensialet i næraste framtid og at det no vert starta med nedsanking i løpet av ei vekes tid, gjev fylkesmannen forlenging av løyvet til felling av 1 jerv på halvøya mellom Lustrafjorden og Årdalsfjorden. Løyvet gjeld frå onsdag 01.09.04 til og med sundag 19.09.04. Vilkåra for fellingsløyvet er elles dei same som går fram av vårt brev av 14.07.04.

Røynsler over fleire år viser at det sjeldan har lukkast å ta ut skadegjerande jerv. Samstundes er det i slutten av august og førstninga av september at dei største tapa bruker oppstå. Vi vil difor sterkt oppmode om sette i gang nedsanking på halvøya mellom Luster og Årdal for å førebyggje ytterlegare skade. Som kjent vert det også gjeve tilskot til slik tidleg nedsanking.

Dette vedtaket kan påklagast etter reglane i forvaltningslova innan tre veker. Ei eventuell klage skal rettast til DN, men sendast via fylkesmannen.

Med helsing

	Jofred Takle
	Hermund Mjelstad

	seksjonsleiar
	førstekonsulent


Kopi:
Luster kommune, Rådhuset, 6868 Gaupne


Årdal kommune, pb 40, 6881 Årdalstangen


Lensmannen i Luster, 6868 Gaupne


Lensmannen i Årdal, 6885 Årdalstangen


Foreningen Våre Rovdyr, pb 195, 2151 Årnes


Naturvernforbundet i Sogn og Fjordane, pb 470, 6853 Sogndal


Ofredal sankelag v/Erling Offerdal, Ofredal, 6885 Årdalstangen


SNO Hardangervidda, pb 73, 5786 Eidfjord


Direktoratet for naturforvaltning, Tungasletta 2, 7485 Trondheim


Rovviltutvalet v/Kirsti Timenes Bell, 6978 Viksdalen


land, hm

	57 72 32 00

